Д О Г О В О Р

Днес, ……….. 20… г. в гр. София, Република България, на основание чл. 41, ал. 1, т. 2 от Правилника за прилагане на Закона за насърчаване на инвестициите, приет с Постановление № 221 на Министерския съвет от 2007 г. (обн. ДВ, бр. 76 от 2007 г., посл. изм., бр. 40 и 88 от 2015 г.) 

между:

Правителството на Република България, чрез министъра на икономиката ……………………, упълномощен с Решение № ……. на Министерски съвет от …………. 20… г. и ……………………, главен счетоводител и началник на отдел „Финанси и бюджет”, дирекция „Финанси и управление на собствеността” на Министерството на икономиката, (наричано по-долу “Държавата”),

и  Община ……………………, с идентификационен номер …………………………… и ЕИК …………………………., представлявана от …………………………. – кмет на общината и  …………………………. – главен счетоводител, (наричана по-долу “Общината”),
заедно наричани по-долу „Страни” или „Страните”, 

се сключи настоящия договор (наричан по-долу „Договорът”), 

Страните  се  споразумяха  за  следното:

Чл.1. Предмет  на  договора

Чл.1.1Държавата ще финансира изграждането на елементи от техническата инфраструктура, публична общинска собственост, представляващи …………………………………………………………………………………………..……………………………………….………….,                        по-подробно описани в Приложение № 1 и 2 от настоящия договор (по-нататък наричани още “Обектите”), допринасящи и за ускоряването на реализацията на инвестиционния проект „ ………………………………………………….………“ (по-нататък наричан още „Проекта”) на ………………….., гр. …………….. (по-нататък наричан още “Инвеститора”), за който министърът на икономиката е издал сертификат за клас A  инвестиция  № …………………………….. г., съгласно договор между Държавата и Инвеститора от   ……………………………г.

Чл.1.2  В изпълнение на задължението си по чл. 1.1 Държавата ще предостави на Общината целево финансови средства за изграждането на Обектите, описани в Приложение № 1 и № 2, в размер до …………………………… лв. (с думи) с ДДС в срок най-късно до     ………………….., съгласно Приложение № 1, като окончателният размер се определя съгласно сключен договор/и с изпълнител по чл. 1.4 и при условията на чл. 3.5.

Чл.1.3  С предоставените от Държавата средства Общината се задължава да изгради в срок Обектите, описани в Приложения № 1 и № 2 при спазване на действащото в Република България законодателство.

Чл.1.4  Общината извършва необходимото инвестиционно проектиране и ще изгради Обектите в съответствие с изискванията на Закона за устройство на територията, с ангажирани от нея изпълнители, като определянето им се извършва при условията и по реда на Закона за обществените поръчки (ЗОП), в съответствие с чл. 36 и чл. 41, ал. 5 от Правилника за прилагане на Закона за насърчаване на инвестициите и при спазване разпоредбите на Закона за културното наследство. 

Чл.1.5  Предоставянето на средствата и изграждането на Обектите ще се извършат съгласно условията и в сроковете, определени в настоящия Договор.

Чл.1.6  Изпълнението на този договор се обуславя от изпълнението на Проекта при условията, определени в договора между Инвеститора и Държавата.

Чл.2. Права и  задължения  на  Държавата

Чл.2.1 Държавата, чрез министъра на икономиката, ще осигури предоставянето на финансовите средства по чл. 1.2. на Общината за изграждането на Обектите, описани в Приложения № 1 и № 2, необходими и за реализацията на Проекта на Инвеститора съгласно условията на настоящия Договор, до границата на недвижимия имот, в които ще се реализира инвестиционния проект, собственост на Инвеститора, съставляващ поземлен имот ………………….., УПИ ………………….., кв. ………………….., с идентификатор …………………..  по кадастрална карта на гр. …………………..
Чл.2.2 
Държавата се задължава да предостави финансовите средства по чл. 1.2 от бюджета на Министерство на икономиката, чрез изпълнителния директор на Българската агенция за инвестиции (по-нататък наричана още “БАИ”), на Общината за изграждането на елементите на техническата инфраструктура, в сроковете по Приложение № 1 като представянето на влязло в сила решение/я за избор на изпълнител и сключен договор/и по реда на ЗОП по чл. 1.4, се извършва по реда на чл. 3.6.


Чл.3. Права и задължения на Общината

Чл.3.1 
Общината ще изгради Обектите, описани в Приложения №1 и № 2, при спазване разпоредбите на законодателството на Република България, в сроковете, определени в Приложение № 1, въз основа на документите в Приложение № 2, неразделна част от настоящия договор.

Чл.3.2 
Общината извършва плащанията въз основа на сключени от кмета на Общината или от упълномощено от него лице, договор/и по чл. 1.4, включващи количествено-стойностна сметка за строително - монтажните работи (СМР), в размер на стойността на договорите, както следва:

А. 
Авансови плащания в размер до 10 % от общата стойност на договорените видове СМР.

Б.
Междинни плащания в размер до 80 % от общата стойност на договорите по този член, след представяне на акт за действително извършени СМР, по стойности с единични цени, посочени в количествено - стойностната сметка, от които авансът се приспада пропорционално, и фактура от изпълнителя, отговаряща на изискванията на Закона за счетоводството. 

В. 
Плащания на остатъка от общата стойност на договорите по този член за действително извършените работи по б. Б, приети с акт Образец № 15.

Г.
Непредвидените разходи могат да бъдат в размер до 4 % от стойността на договорените СМР, съгласно количествено-стойностните сметки по този член и включват СМР, подлежащи на доказване със съответните първични отчетни документи.

Чл.3.3 
Предоставените от Държавата, но неизразходвани от Общината средства за плащанията по чл. 3.2. се възстановяват ведно с натрупаните лихви по реда на чл. 4.2. 
Чл.3.4 
Общината за своя сметка, като възложител – собственик на Обектите, ще предприеме всички необходими съгласно действащото законодателство действия за въвеждането им в експлоатация.

Чл.3.5 
В случай, че средствата по чл. 1.2 са недостатъчни за завършване на Обектите, описани в Приложения № 1 и № 2, Общината ще вложи собствени средства, необходими за окончателното им завършване. 

Чл.3.6 
Общината е длъжна в петдневен срок от сключване на договор/и, при влязло в сила решение за избор на изпълнител, по реда на ЗОП за изграждане на Обектите, описани в Приложение № 1 и № 2 или техни елементи, да представи на министъра на икономиката и на изпълнителния директор на Българската агенция за инвестиции заверено копие от съответния договор/и. 

Чл.3.7 
Общината е длъжна в десетдневен срок от извършване на плащанията по чл. 3.2 писмено да уведоми изпълнителния директор на БАИ за размера на предоставените средства. 

Чл.3.8 
Общината е длъжна в десетдневен срок от издаването на констативен акт образец № 15 за приемане на Обектите, описан в Приложение № 1 и № 2 или техни елементи, да представи заверено копие на изпълнителния директор на БАИ.

Чл.3.9 
Общината има право да получи от Инвеститора информация за изпълнението на задълженията му по реализация на инвестиционния му проект, съгласно договора между Инвеститора и Държавата.
Чл.3.10  В случай, че до …………………..г. Общината не е сключила договор/и по чл. 1.4 с избран от нея изпълнител по реда на ЗОП за обектите по Приложение № 1 и 2, настоящият договор се прекратява. Ако до тази дата Общината е сключила договор/и по чл. 1.4 с избран от нея изпълнител по реда на ЗОП за част от обектите по Приложение № 1 и 2, настоящият договор остава сила по отношение на предоставянето на средства за тези обекти, до стойността посочена за всеки от тях в Приложение № 2, при съответното спазване на останалите разпоредби на чл. 3.1 до 3.9.
Чл.4. Гаранции  за  изпълнение  на  поетите  от  Страните  задължения

Чл.4.1 
Отпуснатите от Държавата на Общината средства, ще постъпят целево в бюджета на Общината и ще бъдат използвани единствено и само за изграждането на Обектите, описани в Приложения № 1 и № 2.

Чл.4.2 
Неусвоените по реда на чл. 3.2 от настоящия Договор средства се възстановяват от Общината, чрез изпълнителния директор на БАИ, в бюджета на Министерство на икономиката.

Чл.5. Неизпълнение  и  последици  от  неизпълнението 

Чл.5.1 
В случай, че някоя от страните не изпълнява задълженията си, произтичащи от настоящия договор, по искане на която и да е от тях те ще положат усилия чрез преговори във взаимен интерес да преоценят посочените задължения и предоговорят отношенията си за постигане на целта на този Договор. 

Чл.5.2 
В случай, че Държавата по вина на Общината не може да изпълни някое от задълженията си по договора с Инвеститора, Държавата има право да получи предоставените на Общината средства по настоящия Договор, заедно със законната лихва върху сумата, считано от поканата за плащане. В този случай Общината отговаря пред Инвеститора за евентуално причинените му вреди, заедно със законната лихва върху сумата, считано от поканата за плащане.

Чл.5.3 
В случай, че Държавата не може да изпълни задълженията си по чл. 1.2, 2.1 и/или 2.2, съгласно постигната преоценка и предоговаряне, или в случай, че не се постигне съгласие за преоценка, Общината има право да развали настоящия Договор чрез едномесечно писмено предизвестие до Държавата.

Чл.5.4 
В случай, че Инвеститорът не изпълни задълженията си, произтичащи от сключения между него и Държавата договор, съгласно постигната преоценка и предоговаряне или в случай, че не се постигне съгласие за преоценка, Държавата има право да развали настоящия Договор чрез едномесечно писмено предизвестие до Общината.

Чл.5.5 
При разваляне на Договора по реда на чл. 5.4, Инвеститорът възстановява на Общината вложените от нея средства по чл. 3.5, съгласно поетото от Инвеститора задължение по силата на чл. 6.7. от договора между Инвеститора и Държавата посочен в чл. 1.1.

Чл.5.6 
При разваляне на Договора по реда на чл. 5.4, Общината има право, съгласно чл. 6.7. от договора между Инвеститора и Държавата, да получи от Инвеститора и обезщетение за вредите, които са пряка и непосредствена последица от неизпълнението, заедно със законната лихва върху сумата, считано от поканата за плащане.

Чл.6. Форсмажор

Чл.6.1 
Всяка от Страните, чието изпълнение стане невъзможно поради събитие на форсмажор, е длъжна незабавно да уведоми писмено другата Страна и да посочи възможните последици, свързани с по-нататъшното изпълнение на Договора.

Чл.6.2 
За нуждите на този Договор форсмажор е всяко непредвидено и/или непредотвратимо събитие от извънреден характер, което възникне след сключването на Договора, като например: експлозии, пожари, земетресения, наводнения, бури, урагани, епидемии и други природни бедствия; военни действия, въстания, обществени безредици, стачки или други действия на работници и служители; невъзможността или неуспехът да се получат изисквани разрешения, съгласия или права на ползване или права на преминаване; влизане в сила на индивидуален административен или нормативен акт, засягащи пряко изпълнението на задълженията на която и да е от страните по договора; откриването на територията, свързана с реализацията на Обектите и/или Проекта на археологически или исторически находки, опасни отпадъци, токсични вещества или други опасности.

Чл.6.3 
Ако състоянието, причинено от събитие на форсмажор продължи повече от шест месеца, всяка от Страните има право да прекрати Договора с писмено уведомление до другата Страна, като в този случай обезщетения за неизпълнение не се дължат.

Чл.7. Уреждане  на  споровете  между  Страните

Чл.7.1 
Всички спорове между Страните, свързани с и произтичащи от изпълнението на настоящия Договор, се решават доброволно от Страните чрез преговори във взаимен интерес за постигане на ново съгласие, за да се осъществи целта на Договора.

Чл.7.2 
В случай, че не се постигне доброволно уреждане на възникналия между Страните спор, всяка от тях има право да отнесе спора за разглеждане от съответния съд на територията на Република България.

Чл.8.  Приложимо  право,  цялост  на  уговореното  и  влизане  в  сила

Чл.8.1 
Към настоящия Договор са приложими разпоредбите на българското законодателство. 

Чл.8.2 
Настоящият Договор, включително и приложенията към него, могат да бъдат променяни по взаимно съгласие на Страните по Договора, при спазването на процедурата и реда за неговото сключване и т. ……… от Решение № ……… на Министерския съвет от ……………………  г.

Чл.8.3 
Официалните адреси на Страните за кореспонденция са както следва:

За Република България:

София 1052, ул. „Славянска” № 8, Министерство на икономиката

София 1000, ул. „Аксаков” № 31, Българска агенция за инвестиции

За Община …………………. : 

……………………………………………………………………

Чл.8.4 
Договорът влиза в сила от датата на подписването му.

Настоящият Договор се сключва на български език в два екземпляра, по един за всяка от Страните. 

Приложения: Приложение № 1 и Приложение № 2

	За  Правителството на 

Република  България:




……………………

Министър на икономиката

	За  Община ……………….:

………………………………
Кмет на община ……………
         

	………………………………………
……………………..

Главен счетоводител и 

началник на отдел „Финанси и бюджет”, 

Дирекция „Финанси и управление на собствеността”
	……………………………………….
Главен счетоводител



Приложение  № 1  

1. Описание на елементите на ……………………….., представени в Приложение № 2:

………………………….

Съгласно представената КСС ще бъдат извършени следните работи по обекта:

………………………….

2. Срокове за изграждане:

Индикативен срок за изграждане на техническата инфраструктура: 

……………. дни от датата на сключване на договор по ЗОП с избрания изпълнител

3. Предоставяне на финансовите средства на общината:

Държавата ще предостави средствата за изграждането на техническата инфраструктура, съответно:

- До …………………………. лв. (с думи) с ДДС в срок най-късно до …………………………. г.
Приложение  № 2  

Технически проект и количествено – стойностна сметка в размер на ……………………. лв. (с ДДС) за:

…………………………………..
